Jarabský vrch

Jarabský vrch zriedkavo aj Javorský vrch () je vrch v Považskom Inovci. Leží nad obcou Selec, približne  južne od Trenčína. 

 Poloha 
Nachádza sa v severnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a zasahuje na katastrálne územie obcí Trenčianska Turná a Trenčianske Jastrabie. Nachádza sa v hlavnom hrebeni a vrcholom vedie značená magistrála na Inovec.

 Opis 
Jarabský vrch je severným susedom dominantného Inovca a jeho východným úpätím vedie cesta i elektrické vedenie ku Chate pod Inovcom a ďalej na vrchol. Chata stojí nad nevýrazným sedlom, oddeľujúcom oba vrchy. Juhovýchodne susedí vrch Železník (), východne Skalica (), severne leží Javorie (), západne Blatina () a južne Inovec ().Považský Inovec – Piešťany. Turistická mapa. 1 : 50 000. Harmanec: VKÚ, a. s. Východné snahy odvodňuje potok Svinica, smerujúci do Bebravy, západne situované časti hrebeňa odvádzajú vodu Sedličnianskym potokom do rieky Váh. Najbližšími sídlami sú Dubodiel a Trenčianske Jastrabie na východe, Mníchova Lehota na severe a západne ležiaci Selec. 

 Výhľady 
Vrchol i hrebeň Jarabského vrchu pokrýva lesný porast, značne obmedzujúci rozhľad. Výnimočne však riedka vegetácia či menšia lúka umožňujú obmedzený výhľad na okolité vrchy pohoria, pri vhodných podmienkach je možné vidieť aj Strážovské vrchy, Vtáčnik, Tribeč a Biele Karpaty.

 Prístup 
 po  značke po hrebeni:
 od severu z Jastrabského sedla cez Humenec
 od juhu od Panskej javoriny cez vrchol Inovca 
 po  značke od východu z Dubodiela cez Inovec
 po  a  značke z Trenčianskeho Jastrabia

 Referencie 

 Pozri aj 
 Vysoký Inovec
 Zoznam vrcholov v Považskom Inovci

 Externé odkazy 
 Poloha na turistickej mape

Kategória:Vrchy v Považskom Inovci
Kategória:Vrchy v okrese Trenčín
Kategória:Vrchy pod 1000 metrov na Slovensku
Kategória:Trenčianska Turná
Kategória:Trenčianske Jastrabie